ΑΡ. ΠΡΩΤ.: 56

14/06/2020

**ΚΑΤΑΓΓΕΛΙΑ**

**Στην Κοινή Υπουργική Απόφαση Φ.251/ 60473 /Α5** (21 Μαΐου 2020) με τίτλο «Τρόπος διεξαγωγής των πανελλαδικών εξετάσεων 2020, γραπτών ή προφορικών» αναφέρθηκε το εξής:

**Για τους εκπαιδευτικούς-επιτηρητές όλων των εξεταστικών κέντρων, καθώς και για την περίπτωση εξέτασης υποψηφίου που γίνεται παρουσία εκπαιδευτικού παράλληλης στήριξης, η χρήση προστατευτικής μάσκας είναι υποχρεωτική.**

Το αποτέλεσμα ήταν να μοιραστούν μάσκες στα Εξεταστικά Κέντρα της Α΄ Αθήνας και όχι μόνο. Ωστόσο, **το υλικό που χορηγήθηκε θεωρείται ακατάλληλο και απαράδεκτο!!!**

Όπως αναφέρεται πάνω στη συσκευασία (βλ. φωτογραφίες):

**1. «Δεν ενδείκνυται** για επαγγελματική και νοσοκομειακή χρήση ή **ως μέσο ατομικής προστασίας»**

**2. «Δεν υποκαθιστούν τις ιατρικώς ενδεικνυόμενες μάσκες και αποστειρωμένες μάσκες»**

**3. Υπάρχει η ένδειξη «ΠΛΥΝΕΤΕ ΤΗΝ ΜΑΣΚΑ ΠΡΙΝ ΑΠΟ ΤΗΝ ΠΡΩΤΗ ΧΡΗΣΗ / ΠΛΕΝΕΤΕ ΧΩΡΙΣΤΑ» με ότι αυτό συνεπάγεται εάν χρησιμοποιηθεί χωρίς πλύσιμο.**

Συνεπώς, πρόκειται για **μάσκες εντελώς ακατάλληλες για χρήση στο χώρο του σχολείου**, όπου η συγκέντρωση ατόμων είναι σημαντική και μάλιστα σε χώρο όπου υπάρχουν παιδιά και εκπαιδευτικοί μεγάλης ηλικίας.

Για όλους τους παραπάνω λόγους απαιτούμε:

**1. την άμεση απόσυρση του εν λόγω προϊόντος από τις σχολικές μονάδες**

**2. την άμεση αντικατάστασή τους με μάσκες που πληρούν όλες τις προδιαγραφές για την ασφάλεια των μαθητών και των εκπαιδευτικών που εμπλέκονται στις διαδικασίες των πανελλαδικών εξετάσεων.**





|  |  |  |
| --- | --- | --- |
| **ΥΠΟΓΡΑΦH KOKLA****Ο ΠΡΟΕΔΡΟΣ****ΚΟΚΛΑΣ ΜΠΑΜΠΗΣ** | ΣΦΡΑΓΙΔΑ ΕΛΜΕ**Για το ΔΣ της Γ΄ ΕΛΜΕ** | **Ο ΓΡΑΜΜΑΤΕΑΣ** **ΤΣΟΥΛΑΣ ΠΑΥΣΑΝΙΑΣ** |